মার্চ, ২০০৬ সালে জাতীয় পরিষদের সভাপতির পদ থেকে ইস্তফা দেন। অক্টোবর, ২০০৬ সালে ফুনকিনপেকের সভাপতি থেকেও তিনি দূরে সরে যান। পরের মাসেই রানারিধ নিজস্ব দল নরোদম রানারিধ পার্টি (এনআরপি) গঠন করেন। দুইটি ফৌজদারী অপরাধে ৩৫ বৎসরের কারাদণ্ডে দোষীসাব্যস্ত করায় তিনি মালয়েশিয়া চলে যান। মার্চ, ২০০৭ সালে তাকে তার অনুপস্থিতিতে বিচারকার্য পরিচালিত হয়। পরবর্তীতে সেপ্টেম্বর, ২০০৮ সালে শিয়ামনি তাকে দোষমুক্ত ঘোষণা করেন। কম্বোডিয়ায় ফিরে আসার পর রাজনীতি থেকে নিজেকে অবসরের ঘোষণা দেন। ডিসেম্বর, ২০০৮ সালে সুপ্রিম প্রিভি কাউন্সিলের সভাপতি হিসেবে মনোনীত হন। ডিসেম্বর, ২০১০ সালে অবসর ভেঙ্গে এনআরপিকে নেতৃত্ব দেন। এরপর তিনি ফুনকিনপেকের সাথে এনআরপিকে একীভূত করার চেষ্টা চালান। এতে ব্যর্থ হয়ে তিনি দ্বিতীয়বারের মতো অবসর নেন। মার্চ, ২০১৪ সালে অবসর ভেঙ্গে কমিউনিটি অব রয়্যালিস্ট পিপলস পার্টি (সিআরপিপি) গঠন করেন। জানুয়ারি, ২০১৫ সালে রানারিধ সিআরপিপি’র বিলুপ্তি ঘোষণা দেন ও হুন সেনের অনুরোধক্রমে ফুনকিনপেকে ফিরে আসেন। এরপর থেকে তিনি ফুনকিনপেকের সভাপতি হিসেবে পুণঃনির্বাচিত হন।

রাজনৈতিক জীবন
রাজ সিংহাসন বিতর্ক
প্রারম্ভিক জীবন
অবসর ও প্রত্যাবর্তন